Iepirkuma procedūras

“Ūdensapgādes un kanalizācijas tīklu būvniecība

ERAF projekta „Ūdenssaimniecības attīstība Olaines novada Grēnes ciemā” (3DP/3.4.1.1.0/13/APIA/CFLA/014) ietvaros

(iepirkums IDN: ERAF Olaine, AS OUS 2014/01)

**komisijas sanāksmes**

**PROTOKOLS Nr.2**

2014.gada 19.martā Olainē

Sanāksmi sāk plkst.11.00, beidz plkst.12.00

# DARBA KĀRTĪBA

1. Ieinteresēto piegādātāju sanāksme

Iepirkumu komisija izveidota ar AS „Olaines ūdens un siltums” valdes priekšsēdētāja Mārča Mazura 2014.gada 24.februāra rīkojumu Nr.83.

Sanāksmi vada iepirkuma komisijas priekšsēdētājs Viesturs Liepa

Sanāksmē piedalās: Iepirkuma komisijas priekšsēdētājs Viesturs Liepa

Iepirkuma komisijas locekļi:

Mārcis Mazurs - AS „Olaines ūdens un siltums” valdes priekšsēdētājs

Normunds Ozoliņš - AS „Olaines ūdens un siltums” valdes loceklis

Sekretāre – Tamāra Levicka

1.p.

Ieinteresēto piegādātāju sanāksme

Pēc ieinteresēto piedāvātāju sanāksmes dalībnieku reģistrācijas (reģistrācijas lapa pielikumā) iepirkuma komisijas priekšsēdētājs Viesturs Liepa atklāj sanāksmi un aicina ieinteresētos piegādātājus uzdot jautājumus par iepirkuma procedūru:

Tiek saņemti sekojoši ieinteresēto pretendentu jautājumi:

**1. Ieinteresēto pretendentu jautājums:**

Tehniskā projektā dotās kanalizācijas sūkņu staciju (KSS 2 un KSS 3) tehniskās specifikācijas (jaudas un dziļums) atšķiras no tāmēs norādītajām. Kuri no KSS 2 un KSS 3 parametriem ir pareizi?

**Iepirkuma komisijas atbilde:**

Dati tiks pārbaudīti un precizēta informācija tiks publicēta Olaines noveda pašvaldības interneta mājas lapā [www.olaine.lv](http://www.olaine.lv) sadaļā „Iepirkumi”.

**2. Ieinteresēto pretendentu jautājums:**

Vai paredzēta kanalizācijas sūkņu staciju (KSS 2 un KSS 3) pieslēgšana SKAD vai arī darbības kontrole tiek nodrošināta ar GSM īsziņu starpniecību?

**Iepirkuma komisijas atbilde:**

Kanalizācijas sūkņu staciju (KSS 2 un KSS 3) pieslēgšana SKAD nav paredzēta. Paredzēta iespēja ar GSM īsziņu starpniecību nosūtīt paziņojumus par izmaiņām staciju darba režīmā.

**3. Ieinteresēto pretendentu jautājums:**

Kur paredzēts veidot atbērtni liekajai gruntij?

**Iepirkuma komisijas atbilde:**

Pasūtītājs plāno, ka, iepriekš vienojoties ar zemes gabalu īpašniekiem, liekās grunts īslaicīgas uzglabāšanas atbērtni būs iespējams veidot uz neapbūvētajiem zemes gabaliem Grēnes ciema teritorijā .

**4. Ieinteresēto pretendentu jautājums:**

Cik tālu no kanalizācijas tīklu maģistrāles jāizbūvē atzari perspektīvajiem pieslēgumiem?

**Iepirkuma komisijas atbilde:**

Kanalizācijas tīklu atzari no kanalizācijas skatakām jāizbūvē līdz ielu sarkano līniju robežām.

**5. Ieinteresēto pretendentu jautājums:**

Kā tiek organizēts elektroenerģijas pieslēgums kanalizācijas sūkņu stacijām (KSS 2 un KSS 3)?.

**Iepirkuma komisijas atbilde:**

Kanalizācijas sūkņu staciju (KSS 2 un KSS 3) elektroenerģijas pieslēgums tiek veikts ārpus iepirkuma līguma. Iepirkuma līguma ietvaros būs nepieciešams pievienot kanalizācijas sūkņu staciju (KSS 2 un KSS 3) vadības iekārtas izbūvētājiem elektrosadales skapjiem pie KSS.

**6. Ieinteresēto pretendentu jautājums:**

Kādā apjomā veicama ceļu atjaunošana?

**Iepirkuma komisijas atbilde:**

Atjaunošanas darbu apjomam un kvalitātei jānodrošina sākotnējā stāvokļa atjaunošana.

Ņemot vērā, ka citi Ieinteresēto piegādātāju jautājumi nav saņemti iepirkuma komisija nolemj slēgt sanāksmi protokolu sanāksmes dalībnieku jautājumiem un atbildēm publicējot Olaines novada pašvaldības interneta mājas lapā [*www.olaine.lv*](http://www.olaine.lv)

Iepirkuma komisijas priekšsēdētājs V.Liepa

Iepirkuma komisijas locekļi M.Mazurs

N.Ozoliņš

Sekretāre T.Levicka